198 T. THORELL 
millim. Ped. 15 3/,, II 43/,, II 2 8/,, IV paullo plus 4; pat. 
+ tib. IV 1//, millim. 
Feminam singulam insignis hujus araneolae ad Bhamò invenit 
Cel. Fea; transitum ab Epeîris ad formas generis Poltyis, 
C. L. Koch, quodammodo formare videtur. 
68. E. Laglaizei, Sim. 
Syn.? 1857. Epeira thomisoides Dol., Bijdr., cet., loc. cit., p. 422. 
1877. » Laglaizei Sim., Arachn. rec. aux îles Philippines, cet., in Ann. 
de la Soc. Ent. de France, 5.0 Sér., VII, p. 65. 
1878. » thelura Thor., Studi, cet., II, Ragni di Amboina, loc. cit., 
pp. 84, 273, 293. 
Feminas nonnullas adultas ad Shwegoo-myo, et marem parvum 
juniorem ad Bhamò cepit Cel. Fea. E. Laglaizei praeterea in 
Siam, in ins. Philippinis, in Indo-Malesia et in Austro-Malesia 
inventa fuit. 
Exempla ex Shwegoo-myo ab exemplis Amboinensibus eo dif- 
ferunt, quod apicem posticum dorsi abdominis breviorem, breviter 
conicum habent, et tuberculum potius quam caudam dicendum; 
apex capitis inter oculos medios paullo magis prominet, ita ut, 
quum oblique desuper et a tergo inspicitur cephalothorax, hic 
apex ante oculos evidentissime paullo emineat, quod ita vix vel 
non in exemplis ex Amboina est. Ut in iis, color abdominis in 
exemplis Birmanicis valde variat: in uno, sat pulchro, abdo- 
minis dorsum flavens macula magna nigra paene rectangula 
(apice postice tamen rotundato-triangula) antice occupatur, ita 
ut nigrum dici possit, limbo lato flaventi in lateribus et po- 
stice cinctum: latera abdominis superius nigra, inferius sub- 
testacea sunt, venter niger, maculis duabus rotundis flaventibus 
posterius notatus; cephalothorax anterius sub-fuscus est et pube 
rufa vel lutea tectus, posterius clarior et saltem in lateribus albo- 
pubescens; pedes fusco-annulati femora ad maximam partem, in 
medio, nigra habent. — Nullam vulvae diversitatem in exemplis 
Birmanicis et Amboinensibus video. 
